Document ID: /roh_data/filtered/fineweb-2-filterrobots_roh.jsonl.gz/23064

Üna pravenda surpiglia si’aigna chasa da pravenda
Tanter Lavin e Zernez vessa da dar prosmamaing üna «roschada» da possess pro las immobiglias da pravenda. In marcurdi ha la Corporaziun Evangelica Zernez da decider davart quist barat. Schabain cha insè esa üna formalità, perquai cha’l cumün da vaschins da Zernez ha fingià decis in chosa.
La chasa da pravenda a Zernez dürant üna naivada in avrigl. Quia as rechatta il sez da la Corporaziun Evangelica Zernez, eir scha’l chasamaint es intant amo in possess dal cumün da vaschins (fotografia: Jon Duschletta).
Insè nun esa ün misteri – las pravendas catolicas o refuormadas in Grischun han qualche possess immobigliar in fuorma da baselgias, terrain o chasas da pravenda. Quai es il cas impustüt pro pravendas fusiunadas dürant ...